**Notă informativă**

la proiectul hotărîrii Guvernului ,,Cu privire la aprobarea modificărilor și completărilor ce se operează în unele hotărîri ale Guvernului”

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărîrii de Guvern ,,Cu privire la aprobarea modificărilor și completărilor ce se operează în unele hotărîri ale Guvernului” a fost elaborat de Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| La 7 iulie 2017 a fost adoptată Legea nr.136 cu privire la Guvern, iar la 14 iulie 2017, Parlamentul a adoptat Legea nr.153 pentru modificarea și completarea unor acte legislative ce asigură punerea în aplicare a prevederilor Legii cu privire la Guvern și evitarea discrepanțelor dintre noile norme juridice ce urmează să reglementeze activitatea Guvernului Republicii Moldova.  Așadar, întru asigurarea executării prevederilor actelor legislative menționate supra, a fost elaborat prezentul proiect de hotărîre, ce vine să modifice și să completeze următoarele acte normative:   * Hotărîrea Guvernului nr. 1151  din  02.09.2002 „Despre aprobarea Regulamentului cu privire la normativele de cheltuieli pentru desfăşurarea conferinţelor, simpozioanelor, festivalurilor etc. de către instituţiile publice finanţate de la bugetul public naţional”; * Hotărîrea Guvernului nr. 1362  din  22.12.2005 „Cu privire la aprobarea Normativelor vizînd numărul abonamentelor de telefoane de serviciu, faxuri, telefoane mobile pentru colaboratorii autorităților administrației publice (cu excepția legăturii telefonice guvernamentale)”; * Hotărîrea Guvernului nr. 1404  din  30.12.2005 „Privind reglementarea utilizării autoturismelor de serviciu de către autoritățile administrației publice”; * Hotărîrea Guvernului nr. 930  din  15.08.2006 „Privind Sala delegațiilor oficiale a Întreprinderii de Stat „Aeroportul Internațional Chișinău”.   Amendarea hotărîrilor menționate anterior, derivă din necesitatea actualizării normelor financiare prevăzute pentru desfăşurarea conferinţelor, simpozioanelor, festivalurilor etc. de către instituţiile publice finanţate de la bugetul public naţional, dat fiind faptul că, unele plafoane de cheltuieli nu corespund realităților existente, acestea fiind recalculate la indicele prețului de consum, iar, pe unele poziții ajustate la valoarea de piață a mărfurilor/serviciilor vizate.  De asemenea, în componența noii structuri a Guvernului nu se mai regăsește funcția de *viceministru*. Din acest considerent, se propune actualizarea prevederilor tangențiale acestei funcții, în contextul transmiterii atribuțiilor către funcțiile de *secretar general de stat* și *secretar de stat.*  Suplimentar, prin prezentul proiect se propune completarea normelor de deservire cu transport de serviciu a conducătorilor ministerelor și autorităților administrative centrale (majorarea/reducerea după caz), reieșind din indispensabilitatea asigurării necesităților de efectuare a deplasărilor de serviciu/participărilor la diferite activități în teritoriu. |
| 1. **Fundamentarea economico-financiară** |
| Adoptarea proiectului de hotărîre va implica costuri financiare, reieșind din ajustarea plafoanelor de cheltuieli, cît și a unor normative exprese.  Totodată, se accentuează că, operarea prezentelor modificări și completări a fost inițiată inclusiv și cu suportul autorităților/instituțiilor publice, cu scopul consolidării flexibilității acestora în procesul de efectuare a unor cheltuieli, cât și asigurării unui nivel oportun al calității bunurilor/serviciilor contractate.  Suplimentar, se menționează că, la moment este dificil de a evalua impactul economico-financiar, cheltuielile urmînd a fi asigurate din contul și în limita bugetului aprobat al autorităților/instituțiilor publice. |
| 1. **Avizarea și consultarea publică a proiectului** |
| În conformitate cu prevederile Legii nr.317/2003 privind actele normative ale Guvernului şi ale altor autorităţi ale administraţiei publice centrale şi locale, Ministerul Finanțelor prezintă proiectul hotărîrii de Guvern pentru avizare și consultare publică. |

**MINISTRU Octavian ARMAȘU**